
ION I. MOŢA 

LA ICOANĂ 


ţjmbra lui c’aşa-i de mare 
Şi doar cetină-i pe jos, 

Că nu creşte nicio floare 
Lângă bradul cel frumos, 


Tu, sub tainele cereşti 
Lângă bunul Dumnezeu, 
Gândule, cum poţi să creşti 
Floarea sufletului meu? 


. . .Lângă cerul luminos 
Unde cresc sub crengi cu stele 
Florile inimei mele. 


Acolo de multe ori 
M-a dus rouă ochilor 
Lângă faţa lui Cristos. 


ADEVĂR 


J)oamne, câte mintea Ta socoate, 
C’ai făcut pământul din nimic 
Şi-ai dat chip şi mădular la toate 
Pân’la unghia degetului mic, 


Mintea Ta cu care-i măsurată 
Subţirimea firului de păr, 
Nicicum ca să’ncapă’n bolta toată 
Cât în mine-ai pus din adevăr. 

Adevăr că ’n cruce spânzurate 
Mâinile piroanele-Ţi străpung, 
Adevăr ce-i mai presus de toate 
Că mi-ai dat Tu lacrima să plâng. 

SCRIPTURĂ 


Ţârziu când miezul nopţii mele bate, 
Şi scriu şi singur mă trezesc din gând, 
Mi’mparte gândul viaţa’n jumătate 
Ca cerul steaua depe cer căzând... 


Mi’mparte gândul viaţa’n două când 
Cu ochii astfel aplecaţi pe-o carte. 
Eu că trăiesc aievea şi nu sânt 
Cu gându-acela în realitate . 

Eu că trăesc aievea şi nu sânt, 

Tu, moarte, vii cum m’aşi trezi din gând, 
Cum m’ar fi smuls cu gândul din lectură 


Vreo lacrimă din ochi sau vreun cuvânt.. 
Câte-un cuvânt aşa ieşit din gură, 

Ce-1 caut toată noaptea prin Scriptură! 

OSTIE 


Jnsetoşat de-a cunoştinţei sete 
Se’ntreabă sufle tu-mi mereu de sine 
Ca ochiul care singur nu se vede 
Doar în oglinda ostiei divine . 


Ca ochii ce’n oglinzi se pot vedea, 

Că poate gândul meu să Te cuprindă 
Şi’n Tine-mi văd toată fiinţa mea, 

Tot sufletul mi-1 văd ca’ntr’o oglindă, 

Când vii Tu Doamne pe a tainei cale 
Şi’n trup cu trupul Tău mă’mpărtăşeşti 
Şi eu gândesc cu gândurile Tale 
Şi văd cu ochii Tăi dumnezeeşti. 

TAINA SUFERINŢEI 


Mi-i sufletul cu floarea’n nemurire 
Şi rădăcina prinsă’n taina morţii 
Ca tăinuita stelei licărire 
Ce s’a aprins pe cer din umbra nopţii; 


Ca o aripă de Arhanghel vie 
Ce lumile din cer le-a despărţit, 
Când taie steaua din văzduh făşie 
Ea coborând la mine din zenit 

Că s’a aprins din taina crucii, Doamne, 
Şi, iată gând mi-ai dat să n’o’nţeleg 
Când a’nflorit Grădina Getsemanei 
Şi sufletul mi l-ai cuprins întreg .. 


Cu taina suferinţei care’nvie, 
Care-a’nflorit cu steaua depe cer! . 
Noi ţi’nflorim cununa, veşnicie, 

Cu sângele pe care tu ni-1 ceri. 

NEVEŞTEJITĂ FLOARE 


§urâde-a vieţii creangă înflorită, 
Surâde rouă ’n ochi de trandafiri, 

Ci tu lumină’n veci neasfinţită, 

Dece plângi, suflet, tu pe amintiri? 


Dece plângi tu când viaţa’n noi surâde 
Ca rouă primăverii pe-un mormânt? 
Dece plângi, suflet, tu, pe-atâtea câte 
Sunt astăzi doar şi mâine nu mai sânt? 

Surâde jos lumina primăverii 
Care-a’nălbit în cimitir cărare .. 
0, tu, ce eşti lumina învierii, 


Dece plângi tu când luminezi de sus? 
Dece plângi tu, neveştejită floare, 

La sânul tău când legeni pe Isus? 

TOATE CÂTE TREC 


§tinşi că-s pe troiţe 
Ochii Tăi la denii 
Şi le-aprind Arhangheli 
Stinsa lumânare 
Când mironosiţe 
Vin cu mirodenii 
Să ne-aprindă’n candeli 
Lacrimile Tale. . 





Că s’au stins pe zare 
Toate-acele stele 
Ochii veşniciei 
Ce mi-aprind în gând, 
Pentru cine oare 
Lacrimile mele 
Câte-au fost să fie 
Şi azi nu mai sânt? 


Inima mea bate 
Oare pentru cine? . 
Pentru cine oare 
Cerul Tău întreg?. 

Că nu eşti când toate 
îmi vorbesc de Tine 
Şi sunt stinse’n mine 
Toate câte trec . 


PRINTRE COROANE 


\fisul Tă cel rupt din soartă 
Veşnic că străluce’n fir 
Stelelor ce chip ne poarta 
Puşi în tron la cimitir, 


Steaua depe cer să’nsamne 
Somnul drepţilor când dorm, 
Visul Tău, Mărite Doamne, 
Când tresar din el prin somn. 




Visul Tău ce’n cripte zace 
Când fac gardă la icoane, 
Srăjuind eterna-Ţi pace, 
Ochii-mi stinşi printre coroane. 


PLÂNSĂ FAŢĂ DE FECIOARĂ 


(]a un astru’n asfinţire 
Ce-a aprins pe căi lactee 
Stelele ce răsărira 
Steaua depe firmament, 


C’o aştept eu azi să cadă 
Lângă ochii mei să stee. 

Mi Te-arăţi şi-mi văd eu 
Viaţa mea într’un moment. . 


toată 

Plânsă faţă de Fecioară 
Doamne, că-mi arăţi Tu mie. 
Ochii Tai ce lăcrimară 
Peste gândurile-mi reci , 


Când din turn de catedrale, 
Lăcrimând într’o făclie, 
Ţi-aud hohotele Tale 
Cum răsună’n veci de veci. 

SATUL 


J)in viers cu cimilitură 
Când mai lin, când apăsat. 
Că zice toaca din gură 
Voia Domnului prin sat, 


Din zăpezi cu iie albă 
Satu’ntreg s’a primenit 
Şi i-a pus pe iie salbă 
Soarele din răsărit... 

Cusături, poteci, când vin 
Către schit cu lumânare 
Sufletele de creştini 
Pentru zi de sărbătoare . 


De chiciură şi beteală, 

Pela poale şi pe mâneci, 
Florile inimii sale.. 

Să-i placă Sfintei Dumineci 


DUHUL DRAGOSTEI 


Jn zadar sabia ochilor mei 
Care Te apără de cei răi. 


în zadar mi-i umbletul, firea, 
Care-Ţi măsoară nemărginirea, 


în zadar întinderile cu apele 
Cu care-aduc la Tine pe-aproapele. 


în zadar lacrima stelelor depe cer 
Din ochii veşnicelor tăceri, 





în zadar, Doamne, Te-am ascultat 
Ca’ntr’un vis de care-am uitat. 


în zadar speranţa cu care-mi arăţi 
Eternele singurătăţi, 


în zadar mă’ncunun cu credinţa 
Ca să-Ţi împodobească fiinţa. 


în zadar mâine, în zadar ieri, 
în zadar oriunde şi nicăieri, 


în zadar candela din crucea nopţii, 
în zadar ora morţii 


Că iadul de l-aşi sparge cu viaţa mea 
în afară de inima Ta, 

în afară de duhul dragostei sfânt, 
în zadar că şi sânt, şi nu sânt!... 


..Ştiu,-mi-a zis Dumnezeu- te cuonosc... 

De nu te-aşi fi gândit eu, nici n’ai fi fost! 

românia 


Jn duhul crezurilor mele 
Cu gândul, Doamne, Te cuprind 
Cum crugul valurilor grele 
Mă prinse’n ţărmuri de argint 


Cum din pământul strămoşesc 
în duhul Tău mă’nalţ acuma 
Cu gându-mi ce Te preamăresc 
Cu care-ai zămislit Tu huma... 

Când mânile-Ţi mă frământară 
în lut să-Ţi cânt eu veşnicia... 
Şi-apoi mi-ai dat un colţ de ţară 
Şi i-ai pus nume : România. 

RUGĂ DEPE RARĂU 


§finte gândurile tale 
Că’nfloriră pe pământ, 
Ştefane Vodă cel Mare, 
Ştefane Vodă cel Sfânt, 


în genunchi rogu-mă ţie. 
Lumânare când ţi-aprind, 
S’auzi lanţul de robie 
Şi cătuşa-mi zăngănind 

Să se’nalţe-aşa din groapă 
Chipul sufletului tău 
Care-i lăcrămează’n pleoapă 
Schitului depe Rarău, 


Să te-arăţi, să-ţi văd lumina 
Pe piept ţării mele salbă, 
Spadă’n mâna ei Tighina, 
Coif pe cap Cetatea Albă, 


Nistrul brâu, Tigheciul zale, 
Putna semn pe piept creştin. 
Ochiul strajă la hotare 
Tu Cetate din Hotin .. 


Sfinte gândurile tale 
Că’nfloriră pe pământ, 
Ştefane Vodă cel Mare, 
Ştefane Vodă cel Sfânt, 






Criptei tale care doarme 
Mă rog s’o aud şoptind 
Glasul tău şoptind «la arme» 
Din coroana-ţi de argint 


Semnu-acel ce zace’n fiare 
La fereşti de’ntemniţaţi 
Doamne, binecuvântare 
Fă-1 pe piept de cruciaţi, 


Săd pun flamură’n hotare, 
Săd trec Prutul din Carpaţi. 
















SEMĂNĂTORUL 


sânt semănătorul 
Cu braţe’n răstignire 
Ce-,şi seamănă ogorul 
Cu picături de sânge... 

Cânt munca ce se leagă 
Din braţele martire, 
Golgota Ta întreagă 
Când trupul meu îl frânge. 




Eu sânt semănătorul 
Ce-a semănat durerea, 
în inimă ogorul 
Cu fier de crez arând 

Cânt munca în lumina 
Din spicele acelea 
Ce-au scos cu rădăcina 
Icoana-Ţi din pământ. 

«CĂ TU EŞTI CĂPITANUL...» 
(Ion I. Moţa) 


lui Corneliu Zelea Codreanu 

Qă eu mă duc în Spania departe 
Să duc vlăstar din crezurile-ţi verzi, 

Că eu mă duc, Corneliu, azi la moarte 
Mâhnit nu fi că fratele ţi-1 pierzi... 

Mâhnit nu fi; că tu eşti Căpitanul!... 
Sub spicul jertfei mele-al tău ogorul!... 
Şi de crescură holdele şi lanul, 

Din grâul tău eu sânt semănătorul... 

Ci doar aprinde undelemnu’n candeli 
Din legământul meu de fier şi sânge, 
Cum păzitor, din suflet de Arhanghel, 
A luminat în pieptul meu un înger. . 

O jertfă care nu ne mai desparte... 

Şi mărturie-o pun lângă Isus! 

Că eu mă duc, Corneliu, azi la moarte, 
Voi coborî cu moartea ta de sus. 

FI-MI-AR FI DE’iWĂŢĂTURĂ 


C’ar fi fost înger din fire, 

Sus cu el la mănăstire!... 

Dar îl prinse-un dor grozav 
Şi-l trânti la pat bolnav .. 

Dar ce dor, jale mă nene, 

D’ăl făr’de Enachi pe gene, 

D’ăl ce’nfige unghia’n carne, 

Că’n loc de aripi cresc coarne... 

Că de-atâta curătură 
Iată-1 şi pus în trăsura 
Cu Ielele gură’n gură, 

Cu beteli şi cu inele 
Şi la roţi cu tinichele.. 
Fi-mi-ar fi de’nvăţătură 

FLORI FRUMOASE, POAME RELE! 


Pom al vieţii care lângă 
Sufletele noastre creşti, 
îngerul cel bun te -ajungă, 
Rouă ochilor cereşti. 

y 

Ploaia cerului să curgă 
Ramul de păcat ţi-1 spele 
C’a’nflorit şi-a dat în pârgă 
Flori frumoase, poame rele!... 

Flori frumoase, poame rele, 
Doamne, inimile-acele 
Ce s’au risipit pe jos!... 

C’au ieşit ’naintea vremii 
S’au strâns fluturii pe ele 
Şi-au crescut mai dulci cu 

Şi-au crescut cu chip frumos! 


viermii .. 

C’AM VRUT, ŞI-AM FĂCUT NEVRUTA! 


JToaie verde spic de orz 
Tu-mi dai, Doamne, gându’ntors 
însutit şi înmiit, 

Măcar că nu l-am plivit! 

Foaie verde spic de grâu 
Tu-mi creşti holda pân’la brâu, 
Pân’la brâu şi subsuoară 
Să m’acopăr de ocară 

Foaie verde măr domnesc, 
Doamne, că mult mă căesc 
Că din rouă Ta sfinţită 

A băut şi-o pălămidă, 

Pălămida şi cucuta 

C’am vrut, şi-am făcut nevruta! 

CRESCUŞI STRÂMB 


{^rescuşi strâmb, 
Cuib de porumb, 

Tu, că nu mai creşti 
în rugă, 


Tu, ce’n vânt 
Nici nu te-ai frânt. 
Tras de-un vrej. 
Culcat de-o tiugă! 




Ieri mătasa 
Prinsă’n boabă, 
Preţioasa 
Ta podoabă 


Azi pe faţă 
Ţi se pune 
Cu mătreaţă 
De tăciune. 


Boabe seci, 
Stiuleţii lungi, 

Jos printre dovleci 
Pe brânci, 


Ieri, lujer 
Cât vârful casei, 
Azi, ridici la cer 
Cocoaşe, 


Stând pe-o mână 
într’o rână 
Printre foi 
De mătrăgună . 


Crescuşi strâmb, 
Cuib de porumb . 
Să te dau la boi 
Te rump. 





PIAZA REA 


Din raiul lui Ivan amintire 
Dela Ion Creangă citire. 


£ând a zis ea jurând 
«Dirăptate să fie» . 
Eu, în gând 
«Fugi d’aci, sărăcie» 


Dar ca să nu-mi aprinz 
în cap paie, 

N’am mai zis 
Nici laie, nici bălaie, 


Că, ce mai ikcă-te 
Tura-vura! . 
Mi’nchiseră cu lacăte 
Gura. 


Dă la deal. 

Dă la vale 

îi zic, «mulţumim dumitale». 


Şi, c’o fi, 

C’o păţi... 

Ne puseră pe cap pirostrii 


Ai, că de aşa sărăcie 
De târg, 

Nu mai putui zice fie 
Nici cârc! 





A venit aşa 

Pe’ntâmplare 

Cum îţi vine cocoaşa’n 

Spinare, 


Când te luară 
La iarmaroc, 
Biată ţară 
Fără noroc! 


Vai de sat, 

Că ce mireasă! .. 
Că mi-a dat 
Busta’n ca9a . 


Că m’am prins în horă 
De fecior 
Să-ţi aduc o noră 
Pe cuptor 


Biată mămucă 
Dragă, 

Iată joc amu că 
Nu-i şagă 


De-atunci că bine 
Mai huzurea 
Ieşea lucrul gârlă din 
Mâna mea . 


Nici că grabă 
Să stea lângă plită 
Cât e de slabă 
Şi de stâlcită .. 


îmi zice că 

Decând ea mi-i gazdă 

Iacătă-mă 

M’am dat la brazdă, 




Că ea-i la mine 
Cu soartea mea 
Eu o văz bine 
Că-i piaza rea 


Că din ce-agonisii 
Mi-a lăsat 

Vreo două dumerlii 
De păsat, 


Ducă-s’ar duce 
Din bătătură, 

Că-mi tot fac cruce 
Cu limba’n gură. 


Că-i cu mine ca omida 
Cu frunza, 

Vântule rău de-i da 
Peste dânsa . 


Şi-i ca negura 
Şi cu soarele 
Că mi-a luat gura 
Şi picioarele!... 


Câteodată 
Pune bănuele 
Să cârtească de toate 
Cele, 


Pe cât era 

Doar grija mea 

Ca să nu mă bage n belea 


Cu vruta, cu nevruta, 
An după an 
Mi-a trecut 
Ciolan prin ciolan . 

Vai de ea sămânţa 
Săracului 
Când dă’ntr’ânsa 
Cânepa dracului, 


Facă-mi-s’ar ca sgura 
Prichiciului, 

C’am ajuns în gura 
Gârliciului... 


Că nu -mi mai iau samă 
Că mă chiamă Ion 
Sau că mă chiamă 
Noul Sion . 


Şi-am zis că 
Doar acatistă 
Mă scapă, 


Când or să-mi pună 
Paraua’n mână 
La groapă. 


23 August 1944 




CELULĂ 

( 1944 ) 


lui RADU GYR 


Cu păduchii şi guzganii 
Orb în hrubele adânci, 
Fraţii mei, fiii Satanii 
Mi-au dat sufletului brânci. 

Şi mi-au pus gratii la hrubă 
Pe-ai mei ochi fără lumini, 
Pe-al meu trup cojit de bubă 
Sângerând pe rogojini... 


Pe-al meu trup stropşit de bice 
De scâncit că-s făcut ghem... 
Numai inima-i ferice 
Că pot, Doamne, să Te chem. 

Ochii-mi dând să Ţi se’nchine, 
Pe ei colcăe furnici... 

Vino, Doamne, lângă mine... 
De când n’ai mai fost pe-aici! 

VĂCĂREŞTI 
19 5 7 


lui C. OPRISAN 

JîJi ne rugam plângând de moarte 
Dar n’a vrut moartea să murim 
Cu trupul doar, cu oase sparte, 
Acolo’n camera de chin. 

Cât am strigat-o din fereastră 
Ca să ne ia depe pământ, 

Moartea trecea prin faţa noastră 
Şi ne rugam de ea plângând 

Că plânsul nostru’n mezul nopţii 
Păru un scâncet de strigoi... 
Plângeam aşa s’audă morţii 
Din cer sa vină ei la noi. 


Dar nu de-amarul suferinţei, 

Că nu murim ni-era durerea .. 
Plângeam aşa cum plâng şi sfinţii 
Când le ia Lucifer puterea. 

MOŞ CRĂCIUNE! 


Să ştii că 
Nu voiu nimica, 

Doar s’o aperi pe mămica, 


C’aicea-s 
Doar eu cu ea, 

Că n’avem pe nimenea! 


Moş Crăciune, 

Moş Crăciune, 

Că vii tu cu daruri bune, 


M oş Crăciune, 

Moş Crăciune, 

Că vii tu cu daruri bune, 


Pe poteci 

Din cer să treci 

Printre îngerii din veci 


Mă rog ţie 
Cu f ăclie 

Pentru ce mi-aduci tu mie 


Cu căluţi 
La sănii iuţi, 

Ca să nu cumva să-ţi uiţi 



Şi să spui 
Tăticului 

Că sânt eu în locul lui... 


Şi ce-a zis 

Să-mi spui în vis 

Sau să-mi laşi sub pernă scris. 

EXIL 


Jn noaptea asta de Noembrie 
îmi cânt exilul în surdină 
Cum cântă pompele funebre 
Ce le zăresc într’o vitrină .. 

Cum dinspre azi spre ieri aieve 
Cu gândul Jeanei D’Arc, eu urc 
Spre dealul Sfintei Genoveve 
Dinspre grădina Luxemburg, 

Şi văd în ploaie Panteonul 
Plângând pe lespezile-acele, 

Căn jurul meu îmi strâng paltonul... 
Te-acopăr bine’n el, durere! 


Paris, 29-30 Noembrie 1963 

SINGURĂTĂŢILE 


Jnchis-au porţile 
Singurătăţile 
Pe-acele zile 
Din alte dăţi, 

Pe chipul care 
Azi creşte floare 
în cimitire 
Când mi te-arăţi . 





Pe-acele zile 
De-odinioară, 
Piatra’negrită 
Pe care creşti, 

Tu, amintire, 
Albă petală. . 
Fără ispită, 
Fără nădejdi! 


SMARALDE 


£n cânt azi privirile-acele 
Ce-mi ridică ochii spre cer, 
Raza primăverilor mele 
Asfinţită’n rouă de ieri . 

Lacrima sfinţită ’n iubirea 
Câmpurilor noastre de flori 
Care-mi scaldă’n rouă privirea 
Când în inima mea cobori. 

Smulsă din a nopţii ispită 
Licărind pe ceruri o stea. 

Eu cânt lacrima-ţi înflorită 
în surâsul care plângea . 

Lacrimile-acele, smaralde, 
Ca’n petale de trandafiri 
Ce s’au stins sub razele calde 
Ale primei noastre iubiri. 


SIMBOL 


£)ivinei creaţii 
Că-i floarea simbol, 

Eu ochii-mi din spaţii 
La flori îi cobor, 

La floarea luminii 
Ce creşte pe frunţi 
Ca floarea reginii 
Pe vârfuri de munţi .. 

PICĂTURI DE CEARĂ 


Şi ochii-mi spre lume 
Privind împrejur 
Văd mâna-Ţi cum pune 
La toate contur 

Şi-mi spune el gândul 
Când inima-mi bate 
Că’n mâna Ta eu sânt 
Măsură la toate, 

în pagini cu scrisul, 
în piatră cu daltă, 
în suflet cu visul 
Din lumea cealaltă. 



Peste zăpezi când treci, 


J}e-atâtea ori pe geană 
M’ai luminat, durere, 
Cu soarele de iarnă 


Cu vorba-mi depe buze, 
Cu lacrimile mele, 

A dragostei nespuse 
Lumini care sunt reci .. 




De-atâtea ori cuvântul 
Că mi l-ai stins, tăcere, 
El naşte’n mine gândul 
Din amintirea ta... 


Şi picături de ceară 
Sunt versurile mele 
Iar tu făclia care 
Ai luminat cândva. 

NICIODATĂ! 


J}epe ţărm cum vântul bate, 
Eu privind în larg de mari, 
Cresc în sufletul meu toate 
Câte-au fost, şi-s azi uitări. 

Dintr’o lume ’ntr’altă lume 
Ca şi zarea dintr’o zare 
Vine gândul meu ce-mi pune 
Numai semne de’ntrebare ... 

Că simt valul ca şi gândul, 

O speranţă îngropată .. 
Strigă’n ţărm ceasuri dearândul 
Niciodată !,. Niciodată !... 


ÎNTOARCERE 


§i că te-ai dus, iubire, vii tu, dor, 

Sa te întorci cu-acele visuri iară 
Cu-aeele’nalte cârduri de cocori 
Din începutul cald de primăvară... 

Cu-acei cocori cu sborurile’nalte 
Pe cerurile inimei nomazi 
Care vin azi din ţările mai calde 
Te’ntorci tu, dor, în sufletul meu azi... 

Te’ntorci, iubirea mea de altădată, 
Cu-acele păsări negre călătoare, 
Cu-acele cârduri de cocori, săgeată, 

Eu te primesc cu streaşină de schit, 
Eu te primesc în pieptul ce mă doare, 
Gu-acelaş turn de gânduri părăsit. 


82 


PĂMÂNTULE CARE MĂ’NGROPI! 


_/\. m întrebat roua’n grădină, 
Am întrebat pe ceruri luna, 
Dece-i dau florile’n rugină, 
Dece stă tristă’ntotdeauna 1 ... 

Dece’n amurg îi pune vântul 
Al negurilor văl pe faţă 
Când razele-i privind pământul 
L-acoperă cu flori de ghiaţă? 

Am întrebat frunza de plopi, 
Dece-i cu lacrimile’n ochi?... 

Şi mi-a răspuns plângând o floare 

Cu rouă strânsă’ntre petale 
Mi-a spus că-s lacrimile tale, 
Pământule care mă’ngropi! 

FĂCLIA 


Prinsă’n sfeşnic, cine ştie. 

Vii c’au fost, câţi morţi de-atunci 
Te-au aprins şi tu, făclie, 

Irosită’n picuri plângi! 

Poate plâng ei morţii’n tine 
Şi cu gândul lor ne-ajungi 
Şi că rândul nostru vine 
Poate tu pe noi ne plângi . 

Că trăind cu-a tale plângeri 
Strânse’n sfeşnic muşuroi 
Gândim că pe morţi îi plângem 
Şi ne plângem noi pe noi. 

PASĂREA 


Stând pe ram e cât o frunză 
Pasărea dintr’un salcâm. 
Singură, de noi ascunsă, 
Lângă marginea de drum... 

Eu venind aşa pe cale 
Singur şi gândind la moarte, 
Dela cântecele sale 
Mi-era sufletul departe... 

C’am trecut ea m’a privit 
Şi mi-a spus din ciripit, 
Pasărea dintr’un salcâm, 
Că-i şi ea pe-acest tărâm! 

NEANTUL 


Liniştea din astă seară 
E-aşa c’o aud cum bate 
Din inima-mi solitară 
Aripi de singurătate 

Singur eu cu ea’n odae 
Din oglindă mă măsoară .. 
Cum sunt ochii mei aşa e 
Liniştea din astă seară. 

Liniştea din astă seară 
E-aşa că-mi aud eu pulsul... 
Şi-mi văd clipa trecătoare 
Pe cadran urmându-şi cursul, 

Clipele, ce-s foi de carte . 

Un (ca fost» născând din altul, 
Orologiul că mi’mparte 
Pe pupilă’n ochi neantul. 

LUMINĂ DIN LUMINĂ 


J)e când privesc deasupra mea 
S’a stins şi cea din urmă stea 

Dar nu de umbră, şi de nori, 

Ci’n raza soarelui din zori. 

In raza vieţii viitoare 

Te-ai stins tu, stea, te-aprinzi tu, soare, 

Ca vremea’n veacul ce-o să vină, 
Când luăm lumina din lumină. 

Te-ai stins şi noi nu te vedem 
Aprinsă dincolo de vremi. 

PESTE VEAC 


^tât cât sânt cu duhul de sărac, 

Ce să mai cuget peste veac!... 
C’abea mă leg la rana ce mă doare 
Cu neştiinţa vremii viitoare! 

Sărac ce sânt, 

N’am îndrăsneli în gând! .. 

Când îi jelesc pe morţi la vatră 
Şi văd că stau pe câmpuri ca o 


piatra! 

Că doar mă uit la moarte şi la viaţă 
Atât cât ceasul rău mă’nvaţă... 

Când a venit, e bun venit!... 

Nici nu gândesc că nu m’ar fi găsit! 

Sărac ce sânt 

în cuget şi’n cuvânt! . 

Când văd că celor care mor 
De gândul nostru nu mai le e dor 

Că din noroc şi nenoroc 
Cei învăţaţi nu m’au urnit din loc 
Ca şerpii cei cu limba lor subţire 
Cu care cată’n nemurire. 

BARCA 


C|ă nu-i chip să-Ţi dau de gând 
Ţi-ai făcut din soare pod 
Şi vii. Doamne, pe pământ 
Şi eşti, Doamne, peste tot, 

C’ai pus podului picioare 
Cerul Tău cât e de’nalt 
Dintr’o zare’ntr’altă zare, 

Dintr’un ţărm în celălalt 

Dar eu că privesc la soare 
Ochiu-mi nu vede nimic 
Cât eşti, Doamne, Tu de mare, 
Cât mi-i cugetul de mic!,.. 

Că pe dedesubtu-Ţi parcă 
Printr’al bolţii Tale arc 
Trecu gându-mi ca o barcă, 

Ca o barcă cu catarg 

Şi s’a dus departe’n larg 
Prinsă cu catargu’n vânt, 

Fără să se mai întoarcă 
încontro s’o fi ducând? 

IDEALUL 


Tot alergând prin viaţă 
Urmând noi idealul 
Ne ţinem toţi privirea 
Mereu plecată’n jos .. 

Dece cu-a lumii ceaţă 
Ne-acoperim calvarul 
Fugind de amintirea 
Acelui gând frumos? 

.. De crezurile-acele 
Ce le trăiam cu toţii. 

Azi, carte aruncată 
Pe-un vraf într’un ungher. . 

Că străluciri de stele 
Ne-ajung din umbra nopţii 
De-atâta vreme, iată, 

N’am mai privit spre cer! 


ÎNFLORIND DIN REA ISPITĂ 


Jnflorind din rea ispită 
Eu ce’n veacul meu mă ferec 
Şi-Ţi văd steaua răsărită 
Ce-a crescut din întunerec, 

Ca şi cea firavă floare 
Ce din peşteră adâncă 
Sfredeleşte drum spre soare 
Spărgând stâncă după stâncă, 




Dând la Tine să se’ntoarne 
După fiece păcat, 

Ca şi floarea urgisita, 

înflorind din rea ispită, 
Mulţumescu-Ţi Ţie Doamne 
Că mă’nchin şi m’ai iertat! 

GÂNDURILE 


D oamne Tu din veşnicie 
C’ai dat gândului cuvânt 
Şi-aşterni vorba-mi pe hârtie 
Cum şi frunza pe pământ, 

Frunza depe creanga toamnei 
Vânturile reci c’o rup, 

Mă gândesc la Tine Doamne 
Ce-ai dat gândurilor trup, 

Trup din cap până’n călcâie 
Cât să’ncapă’ntr’un sicriu... 
De nu se’ntorc iar la Tine, 

Rămâie-vor pentru cine?... 
Pentru cine-or să rămâie 
Gândurile ce le scriu ! 

MISTICĂ 


jŞchimbat eu la faţă 
Cu candele sfinte, 
Doamne, cum trag plopii 
Trupuri din pământ, 

îmi trag duh şi viaţă 
Dintre oseminte, 

Aievea cu ochii 
Cum Te-aşi fi văzând .. 

Cum vede o umbră 
Lumina şi piere, 

Viu c’aşi fi’ntr’o floare 
Din adâncul gropii, 

Prin geana mea sumbră 
Văd morţii’nviere... 

Şi mă uit şi-mi pare 
Că Te văd cu ochii. 

UMBRA 


Umbră, tu, în mine’nfiptă 
Ca o cruce’ntr’un mormânt, 
Ca’ntr’un căpătâi de criptă, 
Eu că sânt şi că nu sânt .. 

Că sânt azi, că n’oi fi mâne, 
Mă ţii, umbră, pe pământ, 
Umbră, tu, ce vei rămâne 
Să-mi ţii steaua luminând 

C’or veni lângă morminte 
Mâne stelele din zări 
Cu aducerile-aminte, 

Şi-or aprinde lumânări. 

MIREASA 


«i 


Qând m’au dus culcat în raclă 
Plecam eu şi ea venea 
Şi mi-a pus la cap o faclă .. 
Zicea că-i mireasa mea! 

Dar la ochi cine s’o vadă, 
Singur numai eu cu ea 
Când treceam în dric pe stradă 
îmbrăcat în catifea?! 

C’o vedeam, n’o vedeam eu 
©chii cugetului meu! . 

Soare’n zori, stea’n asfinţit, 

Cine-i? Stie-o Dumnezeu! 
C’a venit doar la sfârşit, 
Mă’ntreb dece-o fi venit? 

EPITAF 


Jată viaţa că trece 
Ca şi fulgii ce pier 
Cu lumina lor rece 
Care pică din cer, 

Care cad din Tărie 
Şi se strâng în nămeţi 
Cu a lor bucurie 
Să ne’ngroape’n tristeţi! .. 

Iată-mi zilele stinse 
Ca şi steaua din zări 
Care’n ochii-i cuprinse 
Nesfârşitele mări . 

Ca pe palide frunze 
Cu aripile’n vânt, 

Iată moartea mă strânse 
Cu-al său braţ de pământ 


110 


A TA CUNUNĂ 


£ju îngerii pe ce în miriade 
Ce’mpodobesc a Ta cunună, Doamne, 

Cu stelele din ochii tristei toamne, 

Din ochi de ierni cu fulgul care cade, 

Tu lacrima ai pus-o’n ochi la oameni 

Că taina Ta în inimă ne bate 

Ca să gândim la Tine’ntâi de toate 

Să ştim că Tu la chip cu noi Te-asameni.. 

Că ne-ai făcut spre slava Ta, Părinte, 
O! cât de jos e-a noastră preamărire 
Când muritori gândim la nemurire! 

Si ne rugăm de îngeri să ne spună : 
Ajunge-vom luminii Tale sfinte 
Ce’mpodobeşte’n cer a ta cunună? 

ISPĂŞIRE 


Doamne, ispăşire de păcat 
Mulţumescu-Ţi Ţie că mi-ai dat 
Că de vântul cu ispita rea 
Frunza depe inimă-mi cădea 

De arşiţa soarelui amară 
Lacrimile ’n suflet îimi secară 
Şi ’nfloriră ’n ei mărăciniş 
Mugurii din ramură deschişi. 

Mulţumescu-Ţi, Doamne, că mi-ai dat 
Al iubirii Tale rod curat 
Când de gânduri uit gândind la Tine 
Şi-mi sporeşti nădejdile puţine 

Cu credinţa in Duhul Tău cel bun 
Şi cu rugăciunea ce Ţi-o spun 
Că din umbră cresc către lumină 
Ca şi rouă dintr’o rădăcină 

Mulţumescu-Ţi, Doamne, că mi-ai dat 
Lacrima cu care m’ai iertat 
Când în sinea mea văd trupul Tău 
Şi mă prind părerile de rău. 

PSALM 


Ţe cântă 
Cu inima mea 
0 ramură sfântă 
De stea, 

Un soare 
Căzut în amur 
Cu rodul din floare 
în pârg. . 

Cu gândul, 

Cu zilele mele 
Ce-Ţi poartă Cuvântul 
In ele 

Că-şi trag rădăcină 
Şi cresc 
Din Tine, 

Părinte Ceresc! 

TRANSCENDENŢĂ 


J£u sunt aici făptură lui 
Celui ce-i dincolo de mine, 

El care-a fost şi e, şi nu-i 
Doar rod al vieţii care vine .. 

Suntem acum unul într’altul 
împreunând cu această clipă 
Abisul sângelui şi’naltul 
Ce-1 urc pe-a gândului aripă. 




Uniţi în viaţă şi în moarte 
Ca’ntr’un altoi duhovnicesc, 
Eternitatea ne desparte 
în clipa asta ce-o trăesc . 

Ci moartea -ar fi eternitate 
La el de nu m’aşi fi gândit 
Cu gândurile mele toate 
Ce-ar fi ’mpietrit în infinit, 

în ele însele să fie 
C’aşi tot gândi mereu că mor, 
Prezentul cum e-o veşnicie 
Când nu gândim la viitor 

Ci iată că’n realitate 
Nimica nu va fi ci este, 

Cu duhul care’n porţi ne bate 
Şi moartea nu ne dă de veste . 

Cu sufletul ce’n Dumnezeu 
Sălăşlueşte -aici şi sus... 

El este, -aşa dupăcum eu 
Nu pot ca să gândesc că nu-s. 

